EELNÕU 2020/295

								KOMISJONID:

eelarve- ja arengu-		
haridus-		
kultuuri- 		
majandus-		
revisjoni-		
sotsiaal- 		
noortevolikogu	JK	

VILJANDI LINNAVOLIKOGU

MÄÄRUS

29. oktoober 2020   nr

Viljandi Noortevolikogu projektitoetuse 
andmise korra muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 5 ja noorsootöö seaduse § 8 punkti 2 alusel.

§ 1. Muuta Viljandi Linnavolikogu 28.02.2019 määruse nr 43 „Viljandi Noortevolikogu projektitoetuse andmise kord“ (edaspidi määrus) § 3 lõiget 1 ning sõnastada see järgmiselt:
„(1) Projektitoetuse taotlusvoorude ajad kinnitab Viljandi Linnavalitsus VNV ettepanekul.“ 

§ 2. Muuta määruse lisa 2 tabeli II osa „Projekti uudsus. Traditsioonide jätkamine.“ tulpa „Hindamiskriteeriumide miinimum- ja maksimumväärtuste määratlus“ ning asendada olemasolev sõnastus alljärgnevalt:
„0 - Hindamiskriteeriumi kohta informatsioon taotluses puudub.
1 - 0 ja 2 vahepealne hinnang. Seos hindamiskriteeriumiga nõrk.
2 - Projekt ei ole oma piirkonnas uudne, kuid keskendub traditsioonide jätkamisele.
3 - 2 ja 4 vahepealne hinnang.
4 - Projekt on oma piirkonnas uudne ja sisaldab uudseid elemente ning on oma olemuselt innovaatiline."

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ene Rink
Esitatud: 
Esitaja: Viljandi Linnavalitsus			Ettekandja: Risto Kaljurand
Lk arv: 
Hääletamine: poolthäälteenamus

Seletuskiri
Viljandi Noortevolikogu projektitoetuse 
andmise korra muutmine

Eelnõu eesmärk on muuta määrust nii, et projektitoetuste taotlusvoorud kinnitab linnavalitsus noortevolikogu ettepanekul, sidumata taotlusvoorude kinnitamist mingi kindla kuupäevaga.

Kohaliku omavalitsuse korralduse seaduse § 22 lõike 1 punkti 5 kohaselt on volikogu ainupädevuses toetuste andmise korra kehtestamine. 

Noorsootöö seaduse § 8 punkti 2 alusel kinnitab linnavolikogu noorteprojektide linnaeelarvest toetamise põhimõtted, toetuse taotlemise ja maksmise tingimused ja korra, nähes vajaduse korral ette omaosaluse tingimused toetuse saamiseks, toetuse taotluste vormid ning toetuse kasutamise aruandluse korra.

Eelnõuga tehakse volikogule ettepanek muuta korra § 3 lõiget 1, mille kohaselt praegu kinnitab Viljandi Linnavalitsus projektitoetuse taotlusvoorude ajad VNV ettepanekul hiljemalt 11. märtsiks.

Teiseks muudatuseks on määruse lisas 2 hindamiskriteeriumide kirjeldus II–s osas, kus praegused kriteeriumid ei sobi projekti uudsuse ja traditsioonide jätkamise hindamiseks.
(0 - Hindamiskriteeriumi kohta informatsioon taotluses puudub.
1 - 0 ja 2 vahepealne hinnang. Seos hindamiskriteeriumiga on nõrk.
2 - Projekti mõju kogukonna koostööle on keskpärane.
3 - 2 ja 4 vahepealne hinnang. Seosed hindamiskriteeriumiga on välja toodud.
4 - Projekti koostamisse ja elluviimisesse on kaasatud kohalikud elanikud, ettevõtted, teised organisatsioonid. Projekt viiakse ellu erinevate organisatsioonide koostöös ning selles on sektorite vahelise partnerluse elemente. Projekt soodustab koostööd kohalikul tasandil. Projekt mõjutab kogukonna olukorda ja piirkonda laiemalt.)

(allkirjastatud digitaalselt)
Ene Rink
linnasekretär